CELEX: C2007/140/04
Language: da
Date: 2007-06-21 00:00:00
Title: Sag C-252/05: Domstolens dom (Anden Afdeling) af 10. maj 2007 — Thames Water Utilities Ltd, Regina mod South East London Division, Bromley Magistrates' Court (anmodning om præjudiciel afgørelse fra High Court of Justice (England & Wales), Queen's Bench Division (Administrative Court) — Det Forenede Kongerige) (Affald — direktiv 75/442/EØF, 91/156/EØF og 91/271/EØF — spildevandsudslip fra et kloaknet — kvalifikation — anvendelsesområde for direktiv 75/442/EØF og 91/271/EØF)

23.6.2007   
            
            
               DA
            
            
               Den Europæiske Unions Tidende
            
            
               C 140/3
            
         Domstolens dom (Anden Afdeling) af 10. maj 2007 — Thames Water Utilities Ltd, Regina mod South East London Division, Bromley Magistrates' Court (anmodning om præjudiciel afgørelse fra High Court of Justice (England & Wales), Queen's Bench Division (Administrative Court) — Det Forenede Kongerige)
   (Sag C-252/05) (1)
   
   (Affald - direktiv 75/442/EØF, 91/156/EØF og 91/271/EØF - spildevandsudslip fra et kloaknet - kvalifikation - anvendelsesområde for direktiv 75/442/EØF og 91/271/EØF)
   (2007/C 140/04)
   Processprog: engelsk
   Den forelæggende ret
   High Court of Justice (England & Wales), Queen's Bench Division (Administrative Court)
   Parter i hovedsagen
   
      Sagsøger: Thames Water Utilities Ltd, Regina
   
      Sagsøgt: South East London Division, Bromley Magistrates' Court
   
      Procesdeltager: Environment Agency
   Sagens genstand
   Anmodning om præjudiciel afgørelse — High Court of Justice (England and Wales), Queen's Bench Division (Administrative Court) — fortolkning af Rådets direktiv 91/271/EØF af 21. maj 1991 om rensning af byspildevand (EFT L 135, s. 40) og af Rådets direktiv 75/442/EØF af 15. juli 1975 om affald (EFT L 194, s. 39), som ændret ved Rådets direktiv 91/156/EØF af 18. marts 1991 (EFT L 78, s. 32) — affaldsbegrebet — spildevandsudslip fra rør i et kloaknet
   Konklusion
   
               1)
            
            
               Spildevandsudslip fra et kloaknet, som drives af en lovreguleret virksomhed med ansvar for rensning af spildevand i henhold til Rådets direktiv 91/271/EØF af 21. maj 1991 om rensning af byspildevand og den lovgivning, der er udstedt til dette direktivs gennemførelse, udgør affald i den forstand, hvori udtrykket er anvendt i Rådets direktiv 75/442/EØF af 15. juli 1975 om affald, som ændret ved Rådets direktiv 91/156/EØF af 18. marts 1991.
            
         
               2)
            
            
               Direktiv 91/271 udgør ikke »andre bestemmelser« i den forstand, hvori udtrykket er anvendt i artikel 2, stk. 1, litra b), i direktiv 75/442, som ændret ved direktiv 91/156. Det tilkommer den forelæggende ret — under hensyn til de kriterier, der er defineret i denne dom — at efterprøve, om den nationale lovgivning kan anses for at udgøre »andre bestemmelser« i denne bestemmelses forstand. Dette er tilfældet, hvis denne nationale lovgivning indeholder præcise bestemmelser, der organiserer håndteringen af det omhandlede affald, og hvis den kan sikre en miljøbeskyttelse, der svarer til den, som er sikret ved direktiv 75/442, som ændret ved direktiv 91/156, og navnlig ved dets artikel 4, 8 og 15.
            
         
               3)
            
            
               Direktiv 91/271 kan ikke — med hensyn til håndteringen af spildevandsudslip fra et kloaknet — anses for en lex specialis i forhold til direktiv 75/442, som ændret ved direktiv 91/156, og det kan således ikke finde anvendelse i henhold til samme direktivs artikel 2, stk. 2.
            
         
      (1)  EUT C 205 af 20.8.2005.